Ilmend n SALḤI Muḥend Akli,  Tasekla d asnulfu, d taẓuri am nettat am lmusiqa ( aẓawan ) am teklut. D acu kan mxallafent tẓurin-a imi yal yiwet deg-sent tessexdam allal n usnulfu i tt-yeɛnan kan nettat. Tasekla d innaw i yerṣan ɣef tfulka n wawal, tifulka, ( ayen i icebḥen ) yezmer ad yili yinaw-a d tira i yura, yezmer ad yili d timenna i yettwanna. D taɣara n cbaḥa d tfulka n wawal i t-iferqen ɣef yinawen-nniḍen am wid n tusna neɣ tasertit neɣ n tmetti 2.